钦定古今图书集成/方舆汇编/职方典/第1184卷 > 《定惠院月夜偶出》前人
## 钦定古今图书集成/方舆汇编/职方典/第1184卷 > 《定惠院月夜偶出》前人

“幽人无事不出门，偶逐东风转良夜。参差玉宇飞木
末，缭绕香烟来月下。江云有态清自媚，竹露无声浩
如泻。已惊弱柳万丝垂，尚有残梅一枝亚。清诗独吟
还目和，白酒已尽谁能借。不辞青春忽忽过，但恐欢
意年年谢。自知醉耳爱松风，会拣霜林结茅舍。浮浮
大甑长炊玉，溜溜小槽如压蔗。饮中真味老更浓，醉”
里狂言醒可怕。但当谢客对妻子，倒冠落珮从嘲骂。